Дзяржаўная ўстанова адукацыі

“Языльская сярэдняя школа імя Героя Савецкага Саюза

Палаўчэні Гаўрыіла Антонавіча

АПІСАННЕ ВОПЫТУ ПЕДАГАГІЧНАЙ ДЗЕЙНАСЦІ

“Выкарыстанне магчымасцей прадмета беларуская мова ў ідэалагічным выхаванні школьнікаў“

Грузд Таццяна Аляксандраўна, настаўнік беларускай мовы і літаратуры Языльскай сярэдняй школы імя Г.А.Палаўчэні

+375298535093

[yazil@starye-dorogi.by](mailto:yazil@starye-dorogi.by)

2023

**1** **Інфармацыйны блок**   
  
 **1.1 Тэма:**  “ Выкарыстанне магчымасцей прадмета беларуская мова ў ідэалагічным выхаванні школьнікаў “

**1.2 Актуальнасць:**

Настаўніку-славесніку важна, рыхтуючыся да ўрока, прадумаць не толькі адукацыйную, але і выхаваўчую задачу і, што асабліва важна, прадумана падабраць да ўрока неабходны практычны матэрыял, клапоцячыся пра яго ідэйную вартасць. Па магчымасці, сказы ці тэксты падбіраць такія,каб ў некаторай меры садзейнічалі б патрыятычнаму, маральнаму, працоўнаму, фізічнаму і эстэтычнаму выхаванню. Асабліва карысным з’яўляецца выкарыстанне на ўроках прыказак, прымавак. Паводле К.Дз.Ушынскага, растлумачыць дзецям прыказку – значыць растлумачыць што-небудзь карыснае і значнае, і гэта тлумачэнне замацуецца ў розуме дзіцяці энергічным народным выразам. Падбіраючы матэрыял для ўрока, неабходна ўлічваць асаблівасці складу класа, ведаць маральныя заганы асобных вучняў (у адным класе гаварыць аб знешнім выглядзе, у другім – аб курэнні і алкаголі, у трэцім – аб працы, у чацвёртым – аб пасадцы дрэў ці кветак).

Настаўнік можа прыводзіць сказы, тэксты на тэму дня, звязаныя з тымі ці іншымі палітычнымі падзеямі, юбілейнымі і памятнымі датамі, святамі. Кароткія каментарыі да сказаў (тэкстаў) ці невялікія гутаркі па іх змесце могуць даць пэўны выхаваўчы эфект.

Таксама прадумана павінны падбірацца тэксты для дыктовак, пераказаў, якія выхоўваюць чалавека-грамадзяніна, патрыёта.

Да ўрокаў роднай мовы настаўнікам падбіраецца адпаведны дыдактычны матэрыял. Дзеці ў час працы над тэкстамі, у якіх апавядаецца пра Беларусь і беларусаў, далучаюцца да гісторыі, духоўнай і матэрыяльна-бытавой культуры свайго народа, яго традыцый і здабыткаў. Атаясамліваючы сябе з гэтай культурай, вучні пад яе ўплывам фарміруюць свой светапогляд.

Важнае выхаваўчае значэнне маюць і эпіграфы да ўрока. Перш за ўсё – гэта ўрыўкі з вершаў, прысвечаных тэме роднай мовы, роднай прыроды, зямлі, маці, нацыянальнай адметнасці беларусаў.

Гаворачы пра развіццё грамадзянскасці, патрыятызму на ўроках беларускай мовы, трэба памятаць, што патрыёта можна выхаваць толькі ў працэсе актыўнай, творчай вучэбнай дзейнасці. А для гэтага важна вучыць дзяцей нестандартна мысліць, творча рашаць любую пастаўленую задачу, самакрытычна ацэньваць свае поспехі ў вучобе, выказваць свае меркаванні, абгрунтоўваць уласную пазіцыю.

**1.4 Задачы:**

**1.5** **Працягласць працы па тэме** – 3 гады 

**2**[**Апісанне тэхналогіі вопыту**](http://vuchoba.org/dzyarjanaya-stanova-adukacii-akcyabrskaya-syarednyaya-shkola-b.html)

**2.1 Вядучая ідэя воп****ыту.**

Вядучая вопыту ў тым, каб як мага больш выкарыстоўваць магчымасці вучэбнага прадмета “Беларуская мова” ў ідэалагічным выхаванні школьнікаў.

На занятках па вучэбным прадметам «Беларуская мова» і «Беларуская літаратура » у вучняў фарміруюцца пачуцці патрыятызму, грамадзянскасці, павагі да гістарычнага мінулага, стваральнай працы як галоўнай умовы развіцця беларускай дзяржавы. Рашэнне гэтых задач павінна спрыяць фарміраванню атмасферы міру і згоды ў беларускім грамадстве і быць звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах.

Вучні навучаюцца валоданню беларускай мовай як сродкам пазнання свету, далучэння да культуры як сістэмы каштоўнасцей і нормаў паводзін; валоданне пачуццём патрыятызму, грамадзянскасці, захаванне нацыянальнай ідэнтычнасці ў полікультурным соцыуме; дэманстрацыя ўстойлівай цікавасці да самастойнай дзейнасці, самапазнання, самаразвіцця; здольнасць да супрацоўніцтва і камунікацыі ў розных сітуацыях і ўмовах маўленчых зносін. Пры пастаноўцы выхаваўчых задач урока настаўнік арыентуецца на названыя асобасныя адукацыйныя вынікі.

Патрыятычнае і ідэалагічнае выхаванне на ўроках беларускай мовы рэалізуецца праз прывіццё любові і павагі, свядомага стаўлення да мовы як духоўнай каштоўнасці, сродку зносін і атрымання ведаў у розных сферах чалавечай дзейнасці. Асаблівай увагі патрабуе асэнсаванне беларускай мовы як нацыянальнай культурнай каштоўнасці, фарміраванне ўсвядомленага ўспрымання вучнямі беларускай літаратурнай мовы як сродку замацавання традыцый, маральных ідэалаў грамадства; фарміраванне ў вучняў пачуцця прыгажосці, мілагучнасці, выразнасці, эстэтычнай вартасці беларускай мовы.

Багатым выхаваўчым патэнцыялам валодаюць культуразнаўчыя тэксты, якія выкарыстоўваюцца на ўроках мовы ў якасці дыдактычнага матэрыялу. Падчас працы з такімі тэкстамі мэтазгодна праз каментарый або аналіз зместу звяртаць увагу вучняў на факты духоўнай і матэрыяльнай культуры беларускага народа: традыцыі, мараль, побыт, жыццёвую філасофію, каштоўнасці, нацыянальныя сімвалы і інш. Асаблівую ўвагу варта засяродзіць на знакавых падзеях гісторыі Беларусі, якія сведчаць пра гераічнае мінулае краіны, подзвігі герояў Вялікай Айчыннай вайны і інш.

Пры падборы дыдактычнага матэрыялу да вучэбных заняткаў я аддаю перавагу такім практыкаванням і заданням, якія сваім зместам выхоўваюць у вучняў любоў і павагу да мовы, Радзімы, яе прыроды; спрыяюць фарміраванню нацыянальнай самасвядомасці, грамадзянскасці, патрыятызму, павагі да гістарычнага мінулага народа.

З мэтай рэалізацыі выхаваўчага патэнцыялу вучэбнага прадмета я выкарыстоўваю актыўныя метады і формы навучання (арганізацыя гутарак, публічных выступленняў, дыскусій, дыспутаў па праблемных пытаннях, сітуацыях, падрыхтоўка дакладаў, паведамленняў, стварэнне тэкстаў пэўнага стылю і жанру, тэкстаў на адну тэму ў розных стылях маўлення, напісанне работ даследчага характару і інш.). Варта выкарыстоўваць міжпрадметныя сувязі беларускай мовы з літаратурай і іншымі вучэбнымі прадметамі, акцэнтаваць увагу на ідэях, якія фарміруюць патрыятызм і грамадзянскасць.

Вучэбнай праграмай па вучэбным прадмеце «Беларуская літаратура» прадугледжана дасягненне вучнямі наступных асобасных адукацыйных вынікаў: сфарміраванасць маральных каштоўнасных арыентацый, цэласнай сістэмы поглядаў на свет; успрыманне сябе як грамадзяніна беларускай дзяржавы, усведамленне сваёй этнічнай прыналежнасці; праяўленне павагі да нацыянальнай культурнай спадчыны; усведамленне значнасці сацыяльна адказных паводзін; праяўленне міжэтнічнай і міжкультурнай талерантнасці; гатоўнасць і здольнасць да ўзаемаразумення, дыялогу і супрацоўніцтва; паважлівае стаўленне да чужога меркавання; здольнасць да эстэтычнага ўспрымання навакольнага свету; дэманстрацыя ўстойлівай цікавасці да самастойнай дзейнасці, самаразвіцця, самапазнання; праяўленне эмацыянальнай сталасці, гатоўнасць да выбару адукацыйнай траекторыі ў адпаведнасці з уласнымі магчымасцямі, здольнасцямі і інтарэсамі.

Пры фармулёўцы выхаваўчых задач урока я заўсёды арыентуюся на названыя асобасныя адукацыйныя вынікі. Важным сродкам дасягнення вучнямі асобасных вынікаў лічу разуменне імі каштоўнасных арыенціраў пісьменнікаў і літаратурных герояў.

Прыярытэтнай задачай урокаў беларускай літаратуры з’яўляецца фарміраванне ў вучняў патрыятычных каштоўнасных арыентацый, павагі да гістарычнага мінулага. Важная роля ў яе вырашэнні адводзіцца літаратурнай адукацыі ў сувязі з бясспрэчнымі выхаваўчымі магчымасцямі мастацкай літаратуры. Асаблівую ўвагу неабходна надаваць творам патрыятычнага і грамадзянскага зместу. Перш за ўсё гэта творы, прысвечаныя Вялікай Айчыннай вайне. Подзвіг нашага народа ў Вялікай Айчыннай вайне, усё ім перажытае і здзейсненае, бязмежная мужнасць, патрыятычная самаахвярнасць, уменне перамагаць – гэта маральны капітал, з якога новыя пакаленні чэрпаюць духоўную сілу, асэнсоўваюць бясспрэчную каштоўнасць мірнага неба над галавой.

У гэтым кантэксце я актыўна выкарыстоўваю на ўроках экранізацыю мастацкіх твораў, якія выклікаюць асаблівы эмацыянальны водгук у вучняў, параўнальнае вывучэнне твораў патрыятычнага зместу беларускай і рускай літаратур.

Пры вывучэнні мастацкіх твораў, у якіх расказваецца пра пакуты людзей на вайне («Васількі» Міхася Лынькова, «Над спаленай вёскай…» Аркадзя Куляшова, «Незагойная рана» Васіля Быкава, «Пошукі будучыні» Кузьмы Чорнага), а таксама пры правядзенні пазакласнай работы па вучэбным прадмеце заўжды звяртаю ўвагу на праблему генацыду беларускага народа з апорай на гісторыі ўласных сем’яў вучняў, дакументальныя факты (напрыклад, «Хатынскі спіс», кнігі серыі «Памяць»).

Важна, каб у працэсе такой работы маладое пакаленне беларусаў разумела неабходнасць захавання памяці пра ахвяр генацыду, а таксама беражлівых адносін да гістарычнага мінулага, захавання міру і каштоўнасці стваральнай працы. Пры гэтым трэба ўлічваць узроставыя і індывідуальныя асаблівасці вучняў.

На ўроках беларускай літаратуры рэкамендуецца:

пры вывучэнні жыццёвага і творчага шляху пісьменнікаў акцэнтаваць увагу на тых момантах, якія дэманструюць вучням узор паводзін Чалавека і Грамадзяніна, Працаўніка і Барацьбіта за мір;

пры аналізе літаратурнага твора звяртаць увагу вучняў на словы і ўчынкі літаратурных герояў, якія ілюструюць гуманныя адносіны да навакольнага свету (беражлівыя адносіны да прыроды, культурнай спадчыны краіны); прававую і маральную культуру (выкананне законаў і захаванне маральных нормаў, усведамленне агульначалавечых каштоўнасцей); грамадзянска-патрыятычную пазіцыю (паважлівыя адносіны да гісторыі і культуры сваёй краіны, жаданне прынесці ёй карысць); паважлівыя адносіны да працы, імкненне павышаць свой узровень адукацыі і г. д.

Пры вывучэнні літаратурных твораў рэкамендуецца ўключаць вучняў у розныя віды дзейнасці, прапаноўваць ім разнастайныя заданні, накіраваныя на аналіз жыццёвых сітуацый, у якіх апынуліся літаратурныя героі, прынятых героямі рашэнняў. Важна, каб пры гэтым вучні давалі маральна-этычную ацэнку ўчынкам і падзеям, усведамлялі і прымалі (або не прымалі) духоўна-маральныя ідэалы герояў; знаходзілі ў мастацкіх творах арыенціры для ўласных паводзін у розных жыццёвых абставінах.

Для рэалізацыі выхаваўчага патэнцыялу вучэбнага прадмета ў працэсе работы з мастацкім творам я выкарыстоўваю наступныя заданні:

заданні, арыентаваныя на практычную дзейнасць і сувязь са штодзённым жыццём (параўнальны аналіз пейзажных карцін у мастацкім творы і навакольнай прыроды; ліст ветэрану, заснаваны на ўражанні аб вывучаным творы пра Вялікую Айчынную вайну; дыспут пра маральны выбар герояў твораў; стварэнне інтэрнэт-старонак, прысвечаных памятным падзеям, апісаным у літаратурных творах);

заданні, якія дазваляюць звязаць вывучаемы матэрыял з асабістым сацыяльным вопытам і ўяўленнямі пра паводзіны людзей у грамадстве (інсцэніраванне фрагментаў мастацкіх твораў з наступным абмеркаваннем; стварэнне альтэрнатыўных сюжэтных ліній, фіналаў твораў з улікам змен у характары герояў, іх учынках; літаратурныя віктарыны, эстафеты, конкурсы; падрыхтоўка літаратурнай экскурсіі);

заданні, накіраваныя на выяўленне асобасных адносін вучняў да мастацкага твора, яго герояў (маляванне героя, падбор ілюстрацый, стварэнне вокладкі для кнігі, дзённікавых запісаў героя, падрыхтоўка эмацыянальнай партытуры настрою героя, складанне дыягнастычнай карты паводзін героя і інш.).

На ўроках беларускай літаратуры асаблівую ўвагу надаю развіццю культуры маўлення вучняў, уменню карэктна адносіцца да іншых меркаванняў, праяўляць паважлівыя адносіны да субяседнікаў.

Лічу, што асноватворным падмуркам любога ўрока літаратуры з’яўляецца непасрэдная праца з тэкстам мастацкага твора, які становіцца адпраўным пунктам у працэсе бесперапыннага выхавання

**2.2 Апісанне сутнасці вопыту**

**УРОК БЕЛАРУСКАЙ МОВЫ Ў 5 класе**

## Абагульненне і сістэматызацыя ведаў па раздзеле “Фанетыка і арфаэпія”, “Графіка і арфаграфія”

**Мэты:**

1. Выявіць і замацаваць веды вучняў пра сістэму гукаў беларускай мовы, іх ролю ў мове як кампанентаў слоў і сродкаў іх адрознення.
2. Узнавіць і пашырыць веды па асноўных арфаграфічных правілах, якія вывучаліся ў раздзеле; замацаваць навыкі фанетычнага разбору слоў.
3. Выхоўваць любоў да Радзімы, свайго народа.

**Ход урока:**

1. **Арганізацыйны момант.**
2. **Работа над тэмай урока.**

**Эпіграф:**

*На карце вялікага свету*

*Яна, як зялёны лісток,*

*Песня гарачага лета,*

*Крынічнай вады глыток.*

*Адвечная калыханка,*

*Душы запаветны куток.*

***В. Вітка***

-Аб чым гаворыць В.Вітка ў вершаваных радках? *(аб Беларусі)*

-Як вы здагадаліся? *(на геаграфічнай карце абрысы яе тэрыторыі нагадваюць зялёны кляновы лісточак)*

-Які сэнс мае спалучэнне слоў “адвечная калыханка”? *(тут матулі спявалі сваім маленькім дзецям песні (калыханкі) з той мэтай, каб яны хутчэй засыпалі; гэтыя песні запаміналіся на доўгія часы).*

-Чаму Беларусь, лічыць паэт, - душы запаветны куток? *(выказвае свае адносіны да Беларусі, якая з’яўляецца для яго родным куточкам, таму што ён тут нарадзіўся, вырас, пасталеў, адчуў смак крынічнай вады ...)*

-Ці задаволены вы тым, што нарадзіліся і жывяце ў Беларусі?

-Што вас радуе, а, можа, нешта засмучае? *(выказванні вучняў).*

**Слова настаўніка**: А зараз Каралева “Фанетыка” пытаецца ў вас, ці даводзілася вам бываць у каралеўстве крывых люстраў? *(не)*

Так, рабяты. Вам даводзілася глядзець фільм і чытаць кніжку. І гэта добра. Вам, безумоўна, не спадабаўся хлуслівы Абаж, па-нашаму Жаба. Вы хваляваліся за лёс дзяўчынкі Олі і яе сяброўкі – двайніка Яло, радаваліся, калі з дапамогай добрай кухаркі Аксал быў выратаваны Гурд. У сённяшнім падарожжы мы пройдзем па розных маршрутах, і на кожным з іх будуць цікавыя сустрэчы. Як сапраўдных турыстаў нас чакаюць перашкоды і цяжкасці, а тых, хто паспяхова іх пераадолее, чакае ўзнагарода.

Усе гатовы? Тады пойдзем, шчаслівай вам дарогі.

**Маршрут першы.**

Ён прывёў нас у маленькі сасновы лясок. На адным з дрэваў мы сустракаем надпіс “Пільнае вока”, дзе напісаны сказ, у якім патрэбна назваць вывучаныя арфаграмы:

*Чародка галубоў узнялася над сінявокай Беларуссю.*

**Слова настаўніка**: Калі вы пераадолелі цяжкасці першага маршруту, то можам накіравацца далей.

**На другім маршруце** ўзнікла адразу перашкода: дарогу перагарадзіў вялікі прадмет, у які ўстаўляецца шкло, на якім напісаны 3 групы слоў:

1. 2. 3.

дзверы зорны стагоддзе

поўдзень росны сучча

у згодзе рэчка калоссе

у хаце гарысты насенне

сцюжа горка зацішша

шосцік рака крылле

Якімі правіламі карысталіся пры іх напісанні? ( д – дз, т – ц; о, э; падоўжаных зычных)

І запіска: Прыбіраць мяне нельга!

**Слова настаўніка**: Што ж, так і зробім, не будзем парушаць парадкі чужой дзяржавы.

**Маршрут трэці** прыводзіць нас у суседнюю школу. Вучні пішуць невялічкі тэкст, а мы павінны вызначыць тэму, асноўную думку тэксту, растлумачыць правапіс падкрэсленых літар, вызначыць граматычную аснову ў трэцім сказе, палічыць, ды не памыліцца, колькі літар і гукаў у словах: **любіць, сваю, якую, ён, радзіму**.

*Горача любіць беларус сваю радзіму, сваю зямлю, якую ён багата паліў потам і крывёю... Багаты і разнастайны пейзаж Беларусі. Рукой геніяльнага мастака-пейзажыста разаслала прырода ззяючыя жывымі кветкамі дываны лугоў па далінах серабрыстых рэк. Неабдымныя панарамы ўзгоркаў і раўнін, лясныя масівы, расквечаныя мяккімі тонамі шматфарбнай зямлі, тысячы азёр, ручаёў і рэчак – вось тыповыя асаблівасці Беларусі.*

*Болей дзесяці мільёнаў чалавек насяляюць яе зямлю. Зямля гэтая са старажытных* *часоў называецца зямлёю славян*. (Паводле Я.Коласа) *(тэкст праецыруецца на дошку з дапамогай графапраектара).*

***(Адзін вучань атрымлівае заданне 5 узр. – скласці паведамленне на тэму “Я люблю сваю зямлю”)***

**Маршрут чацверты**. Тут нам прыйдзецца завітаць у хату настаўніцы і дапамагчы яе дачушцы Анютцы знайсці памылкі ў напісанні слоў:

*Роднае слова! З малых дзён чуем мы цябе з маччыных вуснаў. Ты нам тлумачыш ўсе дзівы свету, якія дзіцячае вока бачыць навокал сябе першы рас.*

*Поруч з любоую да сваіх братоў ёсць яшчэ нешта, што злучае людзей ў суцэльны нарот. Гэта родная мова. Яна связвае людзей, дае ім найлепшы спосап разумення адзін аднаго.*

* + Чаму ў тэксце два абзацы?
  + З якой мэтай вы, рабяты, вывучаеце роднае слова?

**Слова настаўніка**: Нялёгкае заданне пакінула нам дзяўчынка, але яно, нарэшце, выканана, і мы можам пачынаць маршрут пяты.

**Маршрут пяты.**Тут нам, спадзяюся, будзе лягчэй. Мы зайшлі на тэлефонную станцыю, набралі ўмоўныя лічбы і пазванілі дадому – расказаць пра падарожжа і пачуць хатнія навіны. Затым пайшлі далей і раптам пачулі гучны голас пастушка, які сказаў, што ў стада прыбіліся авечкі, іх трэба выгнаць:

1. Праўда, сяўба, няўвага, голуб, воўна. *(голуб, бо пішацца у (складовае))*
2. Стужка, сцежка, дарожка, множнік. (*множнік, бо вымаўляецца гук ж, а ў астатніх - ш)*

Пастушок дзякуе вам за смякалку і просіць адгадаць загадкі:

***Дж*** гаворыць: “Я адзін”. ***З к*** шукай мяне ў полі,

***Дз*** пярэчыць: “Двое!” ***З г*** – пачуеш на раздоллі

А значэнне ў іх, сябры, А калі паставіш ***в***,

Дык адно і тое ж. Дык шукай на галаве.

Хто, скажыце, адгадаў –

Што гэта такое?

**Слова настаўніка**: І тут пачуліся крыкі дзяцей: “Таня, Іра, глядзіце: зарыва на небе там, дзе лес - можа бук гарыць!”

Мы ледзь не кінуліся бегчы на дапамогу, але агледзелі, што не пажар гэта, а захад сонца. А тыя, што крычалі, падышлі да нас і папрасілі дапамагчы вырашыць іх спрэчку – дзе падваенне, а дзе падаўжэнне?

1 група *выпісвае словы з падаўжэннем,* 2-я група *– з падваеннем.*

Рассыпаць, галлё, збожжа, абяззброіць, каменны, каменне, аддзяліць, ссыпаць, даўгалецце, ноччу.

**Слова настаўніка**: Пакуль мы ўсё гэта рабілі, пачало змяркацца. Мы прышпарылі і прадоўжылі падарожжа па **маршруту шостаму**, які прывёў нас да геаграфічнай карты. А побач з ёю - аб’ява: “Праводзіцца конкурс - хто хутчэй прачытае словы па гукавому запісу?”

[Ступайц’э] [ц’в’орда] [па] [з’амл’і]

[Мацуй’ц’э] [м’ір], [с’аброўства], [згоду]

[Ды] [помн’іц’э], [адкул’] [прыйшл’і],

[З й’акой] [з’амлз’і], [з й’акога] [роду].

***Х. Жычка***

Аб чым павінны заўсёды памятаць? *(адказы вучняў)*

**Слова настаўніка**: Мы аказаліся каля рэчкі, праз яе – мосцік, а за ім палац. Толькі мы наважыліся перайсці праз масток, а ён паўстаў перад намі зусім як школьная дошка з запісам такіх слоў:

Арсеньеў, носьбіт, цьмяны, мільярд, Аркадзьеў, салью, вольны, бацькі, песенька, павільен, Беларусь. *(1 група выпісвае словы з раздзяляльным мяккім знакам, 2 група – з ь)*

***(узаемаправерка работ)***

**Маршрут сёмы** завяршае наша падарожжа, дзе сустрэчу нам прапаноўваюць гукі з, с. Каб гэтыя гукі засталіся вамі задаволены, патрэбна правільна прачытаць словы:

Змена, збіраць, свята, знікнуць, спазніцца, змераць, звесткі, кузня, скіраваць, схіл, згіб, згінуць, скінуць, схіліць.

*(чытаюць па ланцужку)*

**Слова настаўніка**: Мы падыходзім да фінішу, напрыканцы патрэбна выканаць фанетычны разбор слоў – *1 гр.* ***Беларусь****, 2 гр.* ***Радзіма****.*

1. **Падвядзенне вынікаў урока.**

Ці спадабалася вам быць у падарожжы?

Ці дасягнулі мэты ўрока?

Якія заданні аказаліся цікавымі? Якія заданні спадабаліся?

Якую выхаваўчую задачу імкнуліся выканаць на ўроку?

1. **Дамашняе заданне.**

Скласці тэкст на тэму “Якая прыгожая наша краіна!”(вусна)

Кантрольныя пытанні і заданні на с.42-44.

***УРОК БЕЛАРУСКАЙ МОВЫ Ў 6 КЛАСЕ***

**Назоўнік як самастойная часціна мовы**

**Мэты:**

1. *Выявіць і замацаваць веды вучняў аб назоўніку, яго марфалагічных прыметах, сінтаксічнай ролі; назоўніка ў ролі зваротка.*
2. *Выпрацоўваць уменне знаходзіць назоўнікі ў сказе, адрозніваць іх ад аднакаранёвых прыметнікаў, дзеясловаў.*
3. *Выхоўваць у падрастаючага пакалення паважлівыя, беражлівыя адносіны да хлеба, навучыць любіць хлебаробскую працу, сфарміраваць пачуццё сапраўднага гаспадара сваёй зямлі, гатоўнасць памнажаць багацце краіны.*

**Абсталяванне:** *эпіграф, вышываны абрус з хлебам і соллю, партрэты хлебаробаў гаспадаркі, тэксты, песня “Хлеб усяму галава”.*

**Эпіграф:**

*Цешыць поле залатое,*

*Дзякуй, роднае, за тое,*

*Што ўрадзіла гэтак шчодра, -*

*З хлебам жыць на свеце добра.*

**Ход урока:**

**І. Арганізацыйны момант.**

**ІІ. Праверка дамашняга задання.**

1. Работа з карткамі па ўзроўнях.

1-шы ўзровень

З дадзеных слоў выпішыце назоўнікі: *свежы, свежасць; жаць, жніво, жніўны; зелянець, зелень, зялёны; малаціць, малацьба.*

2-гі узровень.

Разабраць сказ па часцінах мовы.

*Клопаты аб хлебе – гэта заўсёды клопаты аб людзях, аб іх шчасці.*

3-ці узровень.

Вызначыць, якім членам сказа з’яўляецца выдзелены назоўнік.

*Наш* ***хлеб*** *– гэта вынік агульнай працы селяніна, рабочага і інтэлігента. Вобраз* ***матулі*** *ніколі не забыць. Мяккі снег лятае* ***пухам****.*

1. Тэарэтычная атака. Даць рэцэнзію на адказ.

**III. Паведамленне тэмы і мэты ўрока.**

**IV. Тлумачэнне навага матэрыялу.**

1. Запіс на дошцы:

Назоўнік – беларускае

Іменнік – украінскае

Имя существительное – рускае

* У якім з гэтых тэрмінаў больш выяўляецца сутнасць гэтай часціны мовы? Абгрунтаваць адказ.

1. Работа з падручнікам.
2. Работа ў групах.

Пісьмова дапоўніць рады назоўнікаў.

* Канкрэтны прадмет: камбайн, трактар ...
* Асоба чалавека: хлебароб, механізатар...
* З’ява прыроды: навальніца, гром ...
* Дзеянне: уборка, малацьба ...

1. Пісьмо пад дыктоўку.

*Калі хочаш вызначыць сапраўдны кошт хлеба, палічы мазалі на руках хлебароба. У кожнай скібцы хлеба – гераічная праца ўсяго грамадства. Таму да кожнага каласка, да кожнага зярняці, да булкі ў школьнай сталовай нашы адносіны павінны быць аднолькава беражлівымі.*

*Хлеб – наша багацце ...*

1. Работа над тэкстам.

* Ці з’яўляюцца напісаныя вышэй сказы тэкстам? Якая галоўная думка тэксту? У якім сказе яна выражана?
* Тлумачэнне складаных арфаграм і пунктаграм.
* Вызначыць сэнс слова ***скібка.***

1. Практыкаванне 49(падручнік).

Праца ў групах:

1 група – выпісаць назоўнікі.

2 група – выпісаць дзеясловы.

3 група – выпісаць прыметнікі.

**Настаўнік**: Якіх слоў больш?

Які бывае хлеб?

Якія вы ведаеце хлебабулачныя вырабы?

*(Звярнуць ўвагу: назоўнік адна з самых ужывальных часцін мовы.)*

1. Чытанне верша П. Панчанкі “Хлебныя словы” (У кожнай групы на стале ёсць надрукаваны тэкст).

Адценне слоў – не глупства,

Ты ім не пагарджай.

Скарынка. Скіба. Луста.

Акраец. Каравай.

Акраец – шлях, дарога

І зайцаў хлеб лясны.

Скарынка – сум, трывога

І боль былой вайны.

А скіба – дзень вясновы.

Ралля. Плугі. Сяўба.

Наш хлеб жыцця аснова,

Працяг і барацьба.

А луста – слова сытнае,

Духмянае і шчодрае.

Яно ад маці-сітнае

Ці наздравата-чорнае.

А каравай – вясельнае,

Святочнае яно.

На ручніку нясе яно

І радасць, і віно.

І справа тут не ў ежы,

А ў смачным змесце слоў,

І ў жытным ветры свежым,

І ў звоне каласоў ...

**Заданні**: назваць сінонімы ў вершы. Прывесці словы, якія ўжываюцца ў вашай мясцовасці для абазначэння гэтых паняццяў.

**V. Замацаванне.**

1. Практыкаванне50: выпісаць словазлучэнні з назоўнікам.
2. Творчае пісьмо. Напісаць заклік, звернуты да механізатараў, хлебаробаў, рабочых сельскай гаспадаркі; да школьнікаў у сталовай.

**Настаўнік.** Паглядзіце, калі ласка, на фотаздымкі і раскажыце аб працаўніках нашага таварыства *(вучні паведамляюць аб людзях, змешчаных на фотаздымках).*

**VI. Падвядзенне вынікаў урока.**

**VIІ. Дамашняе заданне** §8, практ.52.Скласці вуснае апавяданне “Хлеб - наша багацце”

***УРОК БЕЛАРУСКАЙ МОВЫ Ў 7 КЛАСЕ***

## Лады дзеясловаў. Абвесны лад дзеясловаў

**Мэты ўрока:**

1. *Сфарміраваць паняцце пра катэгорыю ладу дзеяслова.*
2. *Вучыць заўважаць у тэкстах дзеясловы абвеснага і ўмоўнага ладу, выпрацоўваць уменне свабодна карыстацца формамі абвеснага, умоўнага і загаднага ладу дзеясловаў у вусным і пісьмовым маўленні.*
3. *Выхоўваць цікавасць вучняў да гістарычнага мінулага сваёй краіны, пачуццё павагі да нашых продкаў. Стымуляваць жаданне ведаць і вывучаць абрады і традыцыі свайго народа.*

**Абсталяванне:** *эпіграф, вышываны абрус, тры запальнічкі, партрэты продкаў, тэксты, , запіс песні“Ave Maria”, тлумачальныя слоўнікі.*

**Эпіграф:**

*Трэба ведаць, сэрца просіць,*

*як бацькам, дзядам жылося.*

***П. Броўка***

**Ход урока:**

1. **Арганізацыйны момант.**
2. **Тлумачэнне новага матэрыялу.**

На дошцы запісаны тэкст:

*Дзяды нашы св...тыя, хадзіце да нас вяч...раці. Чакаем вас, як тыс...чы, сотні гадоў назад чакалі. Хадзіце на б...седу ціхую, спавядальную ўсе, хто на гэтай зямлі некалі жыў: і старыя, і немаўляты, і маці, і сёстры, і браты, і бацькі, і людзі ч...жыя, незнаёмыя. Мы пагаварылі б з вамі, дзяды, як гаворым ля могілак на Радаўніцу, і перад Калядамі, і на Сёмуху. Бо як ж...ве прырода разважна, так і памяць наша не згасае, асв...тляе шляхі наступнікам. Верым, як некалі верылі вы, дзяды нашыя, чалавек не знікне бе... следу. Душа ягоная ў нас, у Сусвеце. Гэта тыя, хто адышоў ад с...ежак з...мных, перадаюць нам розум, дух, традыцыі і вопыт. Гэта ад вас пуцявіны нашыя да дзяцей, унукаў у вечнасць ідуць...*

Настаўнік агучвае тэкст і ставіць задачу:

1. Вызначыць тып і стыль тэксту *(тып – разважанне, стыль - публіцыстычны)*.
2. Уставіць прапушчаныя літары (1 вучань ідзе да дошкі)
3. Знайсці ў тэксце звароткі.
4. Пра якія святы ўпамінання продкаў гаворыцца ў гэтым тэксце? *(Сёмуха, Каляды, Радаўніца і Дзяды)*

Дзеці атрымліваюць заданне па радах:

|  |  |  |
| --- | --- | --- |
| **1 рад** | **2 рад** | **3 рад** |
| Выпісвае дзеясловы, якія абазначаюць рэальнае дзеянне (дзеянне, якое адбывалася, адбываецца ці будзе адбывацца) | Выпісвае дзеясловы, якія абазначаюць магчымае дзеянне (якое адбудзецца пры пэўнай умове) | Выпісвае дзеясловы, якія абазначаюць пажаданае дзеянне (якія абазначаюць просьбу, загад, заклік, запрашэнне) |

Паспрабуйце вызначыць час дзеясловаў (для трох радоў) ( 2 – 3 хвіліны працуюць з тэкстам).

Правяраем!

1 рад – называе дзеясловы: *чакаем, чакалі, жыў, гаворым, жыве, не згасае, асвятляе, верым, не знікне, адышоў, перадаюць, ідуць.*

2 рад – называе дзеяслоў: *пагаварылі б.*

3 рад – называе свае дзеяслоў: *хадзіце.*

- Скажыце, дзеці, якія з трох груп дзеясловаў маюць часавыя формы? *(дзеясловы, якія абазначаюць рэальнае дзеянне, якое адбывалася, адбываецца ці будзе адбывацца).*

**Словы настаўніка**: Такім чынам, дзеясловы, якія абазначаюць рэальнае дзеянне, якое адбывалася, адбываецца ці будзе адбывацца, называецца дзеясловамі абвеснага ладу.

* А зараз падумайце і скажыце, якія дзеясловы будуць назвацца дзеясловамі ўмоўнага ладу?
* А загаднага?

Праца з падручнікам.

* А зараз прачытайце і скажыце, пра што мы з вамі яшчэ не гаварылі?

1. **Замацаванне.**

* Выконваем практыкаванне 455.

**Настаўнік чытае**: “**Не саромся**, беларусе, **гаманіць** па-свойму – у роднай мове бацькоў і дзядоў сваіх. **Шануй** сваю мову, **шануй** свае песні, свае казкі, звычаі і ўсё роднае – гэта спадчына дзядоў і вялікі нацыянальны скарб”. (З. Бядуля).

* Звярніце ўвагу на выдзеленыя дзеясловы. Рэальнае, магчымае ці пажаданае дзеянне яны абазначаюць?

*(Адказы дзяцей)*

* Другую частку выконваем пісьмова па радах.

Заданне 1. Дапісаць сказы (тлумачыцца слова “годнасць” – “достоинство”)

2. Вызначыць лад дзеясловаў.

1 рад: Каб у беларусаў было больш абвострана пачуццё нацыянальнай годнасці, яны ...

2 рад: Беларусы не саромеюцца ...

3 рад: Мы шануем ...

*(Вучні зачытваюць свае дапісаныя сказы, вызначаюць лад дзеясловаў у гэтых сказах).*

**Праца ў групах (4 групы)** (вучні працуюць алоўкамі)

Даецца ўсім аднолькавы тэкст (надрукаваны). Спачатку чытае настаўнік:

*Напярэдадні Змітраўкі мыецца падлога, лавы, беляцца сцены, стол засцілаецца чыстым абрусам. Мэбля растаўляецца па кутках і ля сцен, каб не замінала духам продкаў, што збяруцца на радзінную бяседу.*

*Раніцай у суботу на Змітраўскія Дзяды рыхтуюцца ў вялікай колькасці стравы, усе ўстаюць рана, чыста мыюцца, апранаюцца ў самаробнае вышыванае святочнае адзенне, запальваюць свечкі і моляцца.*

*Са словамі “Памяні, божухна, нашых святых дзядоў!” гаспадар на сподачак, пакрыты блінамі, адкладвае па лыжцы ад кожнае пададзенае стравы (па традыцыі іх павінна быць сем, абавязкова рыба, грыбы і каша) і ставіць на надваконне. У гэты час ён прымаўляе: “Святые дзяды, прыдзіце сюды – гэта для вас!” Усе члены сям’і ўслед тройчы паўтараюць словы гаспадара.*

*Усе шчыра верылі ў тое, што цені продкаў нябачна выходзяць з магіл і побач з жывымі за сталом жывяцца парай, якая ідзе ад страў. Той, хто жадаў убачыць продкаў, павінен быў ўвайсці ў сенцы і праз акенца над дзвярыма паглядзець у пакой. Напэўна, не адзін цікаўны зрабіў бы гэта, калі б не пагражала небяспека смерці: смяльчак, які адважыўся на такі ўчынак, па павер’ю, мусіў памерці ў той жа год.*

Даюцца заданні групам:

1 група – вызначыць тып і стыль тэксту *(апісанне, мастацкі)*;

2 група – растлумачыць лексічнае значэнне слоў: **абрус, сподачак, надваконне, страва, радзінная**

3 група – знайсці і падкрэсліць дзеясловы абвеснага ладу, вызначыць іх час;

4 група – знайсці і падкрэсліць дзеясловы ўмоўнага і загаднага ладу.

*(На выкананне заданняў даецца 5 хвілін)* (*Адказы вучняў)*

* + Якія атрыбуты ці сімвалы былі абавязковымі на Дзяды? *(белы абрус, запаленыя свечкі, малітва, каша).*

Праца ў тых жа групах:

* Давайце ўспомнім аб нашых выдатных дзядах, слаўных продках беларусаў.

Заданне: Кожная група атрымлівае партрэт (па адным чалавеку ад групы падыходзяць і выцягваюць партрэт).

Задача: Скласці невялікі тэкст па партрэту (4 – 5 сказаў), ужываючы дзеясловы абвеснага, умоўнага ладу.

*(На выкананне заданняў даецца 5 хвілін)*

(*Адказы вучняў.* *Ад кожнай групы выступае вучань.)*

**Праца ў парах**

* Складзіце невялікі тэкст малітвы, звяртаючыся да нашых продкаў. Што б вы хацелі папрасіць, якое пажаданне выказаць у ёй. Пры гэтым ужывайце дзеясловы розных ладоў.

**Слова настаўніка:**

* Продкаў мы ўспомнілі, малітву прагаварылі, засталося толькі запаліць свечкі.

*(Гучыць мелодыя “Ave Maria”)*

Выходзяць тры вучні.

**1 вучань** (запальвае свечку)

Запалю свечку –

Памалюся за сваіх дзядоў,

За ўсіх памерлых, за ўсіх адрынутых,

За ўсіх, каго ніхто не згадае.

**2 вучань** (запальвае свечку)

Яшчэ адну свечку запалю –

Памалюся за сваіх бацькоў і нашчадкаў,

За ўсіх блізкіх і далёкіх,

За ўсіх, хто ходзіць пад сонцам.

**3-ці вучань** (запальвае свечку)

Апошнюю свечку запалю –

Малюся за сваю Беларусь,

Бо без яе не будзе ўсіх нас,

Не будзе нашчадкаў,

Не будзе продкаў

(Магіл без зямлі не бывае)

Не будзе мяне –

А без мяне не будзе і свету,

Якім я жыву.

**Разам!**

Гарыце ж заўсёды, тры свечкі!

1. Дамашняе заданне ; практ.456.

**3. Выніковасць і эфектыўнасць вопыту**

Вельмі важна ў адзінстве вырашаць задачы навучання і выхавання на ўроках мовы. Вядома, што большасць часу на ўроках мовы павінна адводзіцца на моўныя практыкаванні, на рознага роду практычныя творчыя работы па замацаванні тых ці іншых правіл, моўных з’яў. Гэта складанне асобных сказаў, звязаных тэкстаў (апавяданняў, сачыненняў, казак), напісанне пераказаў, рэцэнзій, водгукаў і інш. Віды і змест гэтых работ канкрэтна вызначаны ў праграмах па мове. І вось тут настаўніку-славесніку важна, рыхтуючыся да чарговага ўрока, прадумаць не толькі адукацыйную, але і выхаваўчую задачу ўрока і, што асабліва важна, прадумана падабраць да ўрока неабходны практычны матэрыял, клапоцячыся пра яго ідэйную вартасць. Добра, каб на ўроку гучалі, па магчымасці, сказы ці тэксты, якія ў некаторай меры садзейнічалі б патрыятычнаму, маральнаму, працоўнаму, фізічнаму і эстэтычнаму выхаванню. Асабліва карысным з’яўляецца выкарыстанне на ўроках прыказак, прымавак. Паводле К. Дз. Ушынскага, растлумачыць дзецям прыказку – значыць растлумачыць што-небудзь карыснае і значнае, і гэта тлумачэнне замацуецца ў розуме дзіцяці энергічным народным выразам. Падбіраючы матэрыял для ўрока, неабходна ўлічваць асаблівасці складу класа, ведаць маральныя заганы асобных вучняў (у адным класе гаварыць аб знешнім выглядзе, у другім – аб курэнні і алкаголі, у трэцім – аб працы, у чацвёртым – аб пасадцы дрэў ці кветак). Настаўнік можа прыводзіць сказы, тэксты на тэму дня, звязаныя з тымі ці іншымі палітычнымі падзеямі, юбілейнымі і памятнымі датамі, святамі. Кароткія каментарыі да сказаў (тэкстаў) ці невялікія гутаркі па іх змесце могуць даць пэўны выхаваўчы эфект.

Таксама прадумана павінны падбірацца тэксты для дыктовак, пераказаў, якія выхоўваюць чалавека-грамадзяніна, патрыёта.

Да ўрокаў роднай мовы настаўнікам падбіраецца адпаведны дыдактычны матэрыял. Дзеці ў час працы над тэкстамі, у якіх апавядаецца пра Беларусь і беларусаў, далучаюцца да гісторыі, духоўнай і матэрыяльна-бытавой культуры свайго народа, яго традыцый і здабыткаў. Атаясамліваючы сябе з гэтай культурай, вучні пад яе ўплывам фарміруюць свой светапогляд.

Важнае выхаваўчае значэнне маюць і эпіграфы да ўрока. Перш за ўсё – гэта ўрыўкі з вершаў, прысвечаных тэме роднай мовы, роднай прыроды, зямлі, маці, нацыянальнай адметнасці беларусаў.

Гаворачы пра развіццё грамадзянскасці, патрыятызму на ўроках беларускай мовы, трэба памятаць, што патрыёта можна выхаваць толькі ў працэсе актыўнай, творчай вучэбнай дзейнасці. А для гэтага важна вучыць дзяцей нестандартна мысліць, творча рашаць любую пастаўленую задачу, самакрытычна ацэньваць свае поспехі ў вучобе, выказваць свае меркаванні, абгрунтоўваць уласную пазіцыю.

.